**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΗΣ ΓΙΑ ΣΥΜΜΕΤΟΧΗ ΣΤΟ ΠΡΟΓΡΑΜΜΑ ERASMUS+**

**CALL 2025**

**ΜΕΤΑΚΙΝΗΣΗ ΦΟΙΤΗΤΩΝ ΓΙΑ ΠΡΑΚΤΙΚΗ ΑΣΚΗΣΗ ΣΤO ΠΛΑΙΣΙO ΤΗΣ ΚΛΑΣΣΙΚHΣ ΚΙΝΗΤΙΚΟΤΗΤΑΣ ΑΚΑΔΗΜΑΙΚΟ ΕΤΟΣ 2025-2026**

Από το Γραφείο Διεθνών Σχέσεων του ΕΛΜΕΠΑ ανακοινώνεται Πρόσκληση Υποβολής Αιτήσεων Κινητικότητας για **20 εξερχόμενους φοιτητές** στο πλαίσιο του προγράμματος Erasmus+ για **πρακτική άσκηση**.

H κινητικότητα αφορά στη μετακίνηση φοιτητών σε εταιρεία, η σε οποιοδήποτε άλλο φορέα που δραστηριοποιείται σε συναφές αντικείμενο, ή σε εκπαιδευτικό ίδρυμα, με σκοπό την πρακτική άσκηση, από **1-10-2025 έως 31-01-2026** .

**ΔΙΚΑΙΩΜΑ ΣΥΜΜΕΤΟΧΗΣ ΣΤΟ ΠΡΟΓΡΑΜΜΑ** έχουν όλοι οι εγγεγραμμένοι φοιτητές προπτυχιακοί, μεταπτυχιακοί ή διδακτορικοί φοιτητές/ριες που φοιτούν στο ΕΛΜΕΠΑ, και

εφόσον έχουν επικοινωνήσει με τον ακαδημαϊκό υπεύθυνο του τμήματος και έχουν επιβεβαιώσει, ότι έχουν τις προϋποθέσεις να πραγματοποιήσουν την πρακτική τους άσκησης όπως αυτές ορίζονται από το πρόγραμμα σπουδών του τμήματός, και ότι η πρακτική θεωρείται συναφής με το αντικείμενο σπουδών. Αναλυτικές πληροφορίες για την πρακτική άσκηση μπορείτε να δείτε στο site του Γραφείου μας στο παρακάτω : https://iro.hmu.gr/student-mobility-for-traineeship/

**ΥΠΟΒΟΛΗ ΑΙΤΗΣΗΣ - ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ:**

Οι φοιτητές της κοινότητας του ΕΛΜΕΠΑ που ενδιαφέρονται να συμμετάσχουν στο πρόγραμμα, παρακαλούνται μέχρι την **Πέμπτη 18-9-2025** να υποβάλουν την αίτησή τους μέσω της πλατφόρμας <https://morpheus.hmu.gr/> επιλέγοντας : «Αίτηση Πρακτικής Erasmus» (κωδ. 74) στην οποία θα επισυνάπτουν:

(α) Την αίτηση (που υπάρχει στην πλατφόρμα)

(β) Αναλυτική βαθμολογία (που υπάρχει στην πλατφόρμα)

(γ) βιογραφικό σημείωμα

(δ) Πιστοποιητικό ξένης γλώσσας

 **ΧΡΗΜΑΤΟΔΟΤΗΣΗ**

Πριν υποβάλλουν αίτηση, οι ενδιαφερόμενοι φοιτητές, θα πρέπει να ενημερωθούν για τα ποσά επιχορήγησης ανά χώρα.

Η επιχορήγηση υπολογίζεται ανά μήνα (ως μήνας νοούνται 30 ημέρες) με μέγιστη επιχορηγούμενη διάρκεια το ένα ακαδημαϊκό εξάμηνο.

Το Ίδρυμα καταβάλει στον/η δικαιούχο το 80% του συνολικού ποσού της επιχορήγησης εφόσον έχει ολοκληρωθεί η υποβολή όλων των απαιτούμενων δικαιολογητικών και έχει φτάσει στο ίδρυμα υποδοχής και έχουμε λάβει το « confirmation of arrival». Υπολογίζεται περίπου ότι από τη στιγμή που λαμβάνουμε το confirmation of arrival μέσα σε **30-40 ημέρες** καταβάλλεται στον μετακινούμενο/η το 80% του συνολικού ποσού της επιχορήγησης.

Το 20% της επιχορήγησης καταβάλλεται στον/η δικαιούχο αφού ολοκληρωθεί η μετακίνησή του/της και μετά από την υποβολή των απαιτούμενων δικαιολογητικών.

**Πότε επιστρέφεται ολόκληρη η επιχορήγηση**

1. Όταν ο μετακινούμενος δεν έχει συμπληρώσει την ελάχιστη απαιτούμενη διάρκεια κινητικότητας **2 μηνών**
2. Όταν ο μετακινούμενος δεν συμμορφώνεται με τους όρους της Σύμβασης Επιχορήγησης που έχει υπογράψει πριν την έναρξη της κινητικότητας του.

**ΎΨΟΣ ΧΡΗΑΤΟΔΟΤΗΣΗΣ ΑΝΑ ΧΩΡΑ**

***700 ευρώ/μήνα για χώρες με υψηλό κόστος διαβίωσης***: Αυστρία, Βέλγιο, Γαλλία, Γερμανία, Δανία, Ιρλανδία, Ισλανδία, Ιταλία, Κάτω Χώρες, Λιχτενστάιν, Λουξεμβούργο, Νορβηγία, Σουηδία, Φινλανδία. Τρίτες Χώρες μη Συνδεδεμένες με το πρόγραμμα από τις Περιφέρειες 13 (Ανδόρα, Μονακό, Σαν Μαρίνο, Βατικανό) & 14 (Νήσοι Φερόες, Ελβετία, Ηνωμένο Βασίλειο)

***650 ευρώ/μήνα για χώρες με μεσαίο κόστος διαβίωσης****:* Ελλάδα, Εσθονία, Ισπανία, Κύπρος, Λετονία, Μάλτα, Πορτογαλία, Σλοβακία, Σλοβενία, Τσεχία.

***600 ευρώ/μήνα για χώρες με χαμηλό κόστος διαβίωσης****:*Βόρεια Μακεδονία, Βουλγαρία, Κροατία, Λιθουανία, Ουγγαρία, Πολωνία, Ρουμανία, Σερβία, Τουρκία.

**ΕΠΙΧΟΡΗΓΗΣΗ ΓΙΑ ΤΗΝ ΚΑΛΥΨΗ ΔΑΠΑΝΩΝ ΜΕΤΑΚΙΝΗΣΗΣ/ΤΑΞΙΔΙΟΥ - ΑΦΟΡΑ ΟΛΟΥΣ ΤΟΥΣ ΣΥΜΜΕΤΕΧΟΝΤΕΣ**

Οι εξερχόμενοι/ες φοιτητές/τριες λαμβάνουν χρηματοδότηση για την κάλυψη δαπανών ταξιδίου που υπολογίζεται βάσει χιλιομετρικής απόστασης ανάμεσα στον τόπο προέλευσης του μετακινούμενου και στον τόπο διεξαγωγής της δραστηριότητας, και σε αυτό ισχύουν οι τιμές ανά ζώνη χιλιομέτρων, σύμφωνα με τον ακόλουθο πίνακα

|  |  |
| --- | --- |
| **Αποστάσεις Ταξιδίου** | **Περίπτωση συνήθως μετακίνησης ( ευρώ/ μήνα)** |
| Μεταξύ 10 και 99 χιλιομέτρων | 28 ευρώ ανά συμμετέχοντα |
| Μεταξύ 100 και 499 χιλιομέτρων | 211 ευρώ ανά συμμετέχοντα |
| Μεταξύ 500 και 1999 χιλιομέτρων | 309 ευρώ ανά συμμετέχοντα |
| Μεταξύ 2000 και 2999 χιλιομέτρων | 395 ευρώ ανά συμμετέχοντα |
| Μεταξύ 3000 και 3999 χιλιομέτρων | 580 ευρώ ανά συμμετέχοντα |
| Μεταξύ 4000 και 7999 χιλιομέτρων | 1188 ευρώ ανά συμμετέχοντα |
| Ίσες ή μεγαλύτερες των 8000 χιλιομέτρων | 1735 ευρώ ανά συμμετέχοντα |

**ΧΡΗΜΑΤΟΔΟΤΗΣΗ ΓΙΑ ΦΟΙΤΗΤΕΣ ΜΕ ΛΙΓΟΤΕΡΕΣ ΕΥΚΑΙΡΙΕΣ**

Δίνεται η δυνατότητα χορήγησης επιπλέον συμπληρωματικού ποσού ύψους **250 EUR**. Μηνιαίως πέραν του βασικού ποσού της επιχορήγησης για την κάλυψη των ατομικών δαπανών σε φοιτητές που πληρούν οικονομικά **και** κοινωνικά κριτήρια. Για περισσότερες πληροφορίες επικοινωνήστε με το Γραφείο μας.

**ΔΙΑΔΙΚΑΣΙΑ ΕΠΙΛΟΓΗΣ ΤΗΣ ΚΙΝΗΤΙΚΟΤΗΤΑ ΜΕ ΣΚΟΠΟ ΤΗΝ ΠΡΑΚΤΙΚΗ**

Η Επιτροπή Αξιολόγησης του Γραφείου Διεθνών Σχέσεων θα αξιολογήσει τις αιτήσεις έως την **Τρίτη 23-09-2025**, τα αποτελέσματα θα αναρτηθούν στο πίνακα ανακοινώσεων και στην ιστοσελίδα του Γραφείου Διεθνών Σχέσεων (με αναφορά στον κωδικό αίτησης κι όχι στο ονοματεπώνυμο των αιτούντων).

Για περισσότερες πληροφορίες μπορείτε να επικοινωνείτε με την κα Μενεγάκη Εύα , υπεύθυνη για την κινητικότητα εξερχομένων φοιτητών, στο email evamen@hmu.gr ή στο τηλέφωνο 2810-379132.

Από το Γραφείο Διεθνών και Δημοσίων Σχέσεων